इससे पहले भारत ने जब 43.5 ओवर में आठ विकेट पर 196 रन बनाए थे तभी बारिश आ गई। इसके बाद लगभग दो घंटे तक खेल नहीं हो पाया। बारिश थमने के बाद जब खेल शुरू हुआ तो बांग्लादेश ने सात गेंद के अंदर भारत के बाकी बचे दोनों विकेट भी निकाल दिए। भारत का अंजिक्य रहाणे को बाहर करने का फैसला गलत साबित हुआ क्योंकि उसने टास जीतकर पहले बल्लेबाजी करते हुए शुरू से नियमित अंतराल में विकेट गंवाए और कोई भी बल्लेबाज पारी नहीं संवार पाया। रोहित शर्मा (शून्य) अपनी गलती से पारी की दूसरी गेंद पर मुस्तफीजुर को अपना विकेट दे बैठे।